Selle nädala uudistes:
Põleng käib üle Havai Maui saare. Sajad kodud ja ettevõtted on hävinud.
Näeme selle kõige keskel kirikut ja tema abi ellujäänuile.
Veel:
Haiitil röövitud misjonär ja ta tütar on nüüd vabad,
ent saareriik kannatab endiselt jõuguvägivalla all.
Üks töötaja räägib, miks ta on säilitanud lootuse Haiiti suhtes.
Ja:
Kaks kindralit võitlevad võimu pärast Sudaanis.
Näeme, et vägivald mõjutab iga sealset kirikut ja teenimisala
ning usuvabadus võib olla ohus.
Tere vaatama selle nädala Kristliku Maailma Uudiseid!
- Olen George Thomas. - Ja mina Wendy Griffith.
Laastavad tulekahjud Havai Maui saarel hävitasid sadu kodusid ja ärisid,
sh ajaloolisi, sajandeid vanu paiku.
Kõige selle keskel on üks kirik. Wendy, hiljuti said sa seal ära käia?
Jah, olin Havail Greg Laurie' linnakus.
Õnneks ei asu see kirik Lahaina’s, vaid Kapalua’s, mis asub, ütleksin,
ca 25 km kaugusel.
Aa?
Seni on kirikuga kuuldavasti hästi.
Kuid olin seal vaid paar nädalat tagasi.
Käisime temaga ajaloolistel tänavatel, mis nüüd on varemeis.
CBNi Brody Carter teatab hävingust ja kiriku abist ohvritele.
Endiselt pole toitu, restoranid ja poed on kinni, kütust pole saada.
Havail Maui saarel Lahaina linnas elab ca 13 000 inimest.
Linnapea ütleb, et linn on nüüd kadunud
teadaolevalt suurimas ja hävitavaimas põlengus,
mis möllas tänavail kolmapäeval ja neljapäeval.
See oli üks kodu, seal on nende auto.
Kunagisel ajaloolisel alal avaneb nagu maailmalõpu pilt.
Kahjuks on pea kõik ärid Front’i tänaval maha põlenud.
Selle paiga kultuur on suuresti ära pühitud,
tervelt 270 hoonet on kahjustunud või hävinud.
Kõik, mis oli ehitatud puust, on samahästi kui läinud,
mis aga betoonist, nagu osa vanast kohtuhoonest jms,
seisab veel püsti, kuid pea kõik on maha põlenud.
Vaata vaid!
Seda vaatepilti ei oodanud!
Richie Olsten, Maui kopterijuht 52 aastat, ütleb,
et häving ulatub silmapiiri taha.
Vaatepilt meenutas pommitatud ja põletatud sõjatsooni.
Mustad suitsupilved, ja siis omaette valge suitsupilv.
Ellujäänud räägivad õuduslugusid napist pääsemisest.
Mõni kaotas kõik peale riiete seljas.
See oli täiesti maha põlenud, vaid tuhk oli järel.
Nise Davies Nashville’ist oli puhkusel vaid mõne miili kaugusel leekidest.
Ta rääkis CBNi Uudistele, et on tänulik, et eluga pääses.
Üks inglipaar otsustas,
et läheb lennujaama päev varem ja võtab meid ka oma rendiauto peale.
Maui KOVi sõnul on põleng Lahaina’s ca 80%selt kontrolli all,
ent elektrit pole loota päevi, kui mitte nädalaid.
Nad ütlevad, et suur tuleoht, kuivus, vähene niiskus ja tugevad tuuled
paisutasid leegid põrgulikuks kahjutuleks.
Ta levis nii kiiresti,
kuna teadaolevalt küündisid tuulepuhangud 137 km.-ni/t.
President Biden on kuulutanud Maui õnnetuspiirkonnaks,
mistõttu kannatanuid saab abistada riigikassast.
Raha läheb ajutiseks majutuseks, koduremondiks ja muuks,
aitamaks Maui’l elu korda seada.
CBNi Operatsioon Õnnistus suhtleb kirikutega Havail ja aitab neid.
Lõuna-California pastor Greg Laurie on kogudusevanem.
Alles kaks nädalat tagasi
käis CBNi Wendy Griffith Kumulani kirikus Maui’l.
Viimased seitse aastat on Greg ja Cathe Laurie juhtinud karja
Kumulani vabaõhukirikus, enamasti virtuaalselt,
kui olid selle töö ühelt sõbralt üle võtnud.
Paar korda aastas käivad nad ka oma Maui linnakus.
Palvetasime, kas minna - see polnud nii kerge.
Kõik muidugi arvasid, et Havai - no ikka lähed!
Sel kogudusel on oma ajalugu, ja nüüd on neil videoside,
ja meie edastame neile videopilti California’s toimuvast.
See on hästi toiminud, kogudus on kasvanud poole suuremaks.
Seitsme aasta jooksul pärast töö ülevõtmist
on siin umbes 2000 inimest tunnistanud usku Kristusesse.
Imeline, et iga kord, kui tuleme,
kohtume inimestega üle kogu riigi, vahel ka üle maailma,
ja on rõõm kohtuda karjakesega, kes elab siin Maui’l.
See on väga ainulaadne, eriline paik.
Rahvas on nii sõbralik. See kogudus võtab kõiki vastu avasüli.
Ohana - see tähendab Havail perekonda.
Ja Maui saarel soovivad Laurie’d tõsiselt lustida.
Päike hakkab loojuma.
Ilus!
See on teie kodu võõrsil?
On!
Küllap teie õnnepaik?
Jah. Olen käinud siin alates ’70ndatest ja ta pole suurt muutunud,
Seda nimetatakse Front’i tänavaks, ja siin, sadamas,
olid varem vaalalaevad - see oli vaalasadam.
Üks teie lemmikkohti on jahvatatud jää kohvik, kuhu nüüd läheme.
See on jahujää, mitte jahvatatud.
Ahah, jahujää.
Just, seda ei pea nimetama mahlajääks.
Parim!
Kuidas meeldib?
Väga!
Ent mõne tunniga muutus kõik.
Need pildid näitavad kahju,
mida tuli tekitas sadamale ja poodidele, ja Front’i tänaval.
Vapustav, õudne vaadata.
Harvest Christian Fellowship’i evangelisti ja pastori Greg Laurie
noorim poeg Jonathan Laurie räägib CBNi saates Usurahvas,
et nende kogudusel on vahetult õnnetuse järel raskusi.
Kümmekond tuttavate peret on juba kaotanud kodu, kaotanud äri,
pidanud jooksma keset ööd majast välja evakuatsioonikutse peale.
Side tema tiimiga on raskendatud, kuna sidevahendid on maas.
Kõigest ilmajäänud pered otsivad peavarju kirikus,
päästemeeskonnad aga töötavad ööpäevaringselt.
Peame paluma rahu sealsele rahvale!
Peame palvetama nende turvalisuse pärast!
Kuulsin võimudelt, et elektrit pole olnud 10 päeva.
Ja taastumine ja päästmine võtavad palju kauem aega,
ehkki põlengus kannatanud havailased
loodavad oma kodud ja ärid uuesti üles ehitada.
Brody Carter, CBNi Uudised.
Täiesti uskumatu!
Uskumatu, et olin seal alles 3 nädala eest.
Kõndisime selles kaunis, ajaloolises Lahaina vanalinnas.
Pastor Greg ütles, et on käinud seal ’70ndatest peale
ja et seal ei muutu midagi, ent nüüd on ühe silmapilguga kõik läinud.
Ja tahan ka rõhutada, et see kirik polnud õnneks keskpaigas.
Kirik on ilmselt, nagu öeldud, 20-25 miili kaugusel,
teises linnas, Kapalua’s.
Nii et õnneks saavad nad olla Jeesuse käed ja jalad just nüüd, ja nad ongi.
Nad töötavad koos Samaarlase Kukruga.
Ent tean, et endiselt on raske kontakti võtta, kuna mobiilside on maas.
Armas rahvas, kui tahate aidata,
võite vaadata lähemalt meie lehelt cbnnews.com.
Jah, palun aidake!
Nüüd häid uudiseid Haiitilt.
Ameerika medõde ja tema laps rööviti ja peeti paar nädalat kinni,
aga nüüd on nad vabad.
Nende vabastamine on vastus kristlaste palvetele üle maailma.
Mark Martin teatab.
Kesk jätkuvat vägivalda, mis sel nädalal sundis korraks sulgema
USA saatkonna, tuli palvevastus Haiitilt.
Mu nimi on Alix.
Olen medõde New Hampshire’ist, kuid elan nüüd Haiitil.
Ameerika medõde Alix Dorsainvil ja ta väike tütar on vabad,
kuna nad vangistanud jõuk laskis neil minna.
El Roi, kristlik humanitaarabiühing, kus Dorsainvil töötab,
tänas Jumalat avalduses oma võrgulehel.
Kiidame Jumalat, meie truud abimeest, kes parandab, toetab ja tugevdab
Alix’it ja ta peret, El Roi teenimist Haiitil ja kogukonda,
mida Alex on mõjutanud ja edaspidi mõjutab oma tööga Haiitil.
USA välisministeerium kinnitas uudist.
Tervitame nende vabastamist!
Meie esmane hool oli USA kodanike turvalisus ja julgeolek välismaal.
Nende vabastamise üksikasjad on ebaselged,
kuid Haiiti politsei teatel
algasid läbirääkimised peagi pärast inimröövi.
Dorsainvil on abielus ühingu juhiga.
Need pildid El Roi Haiti’lt näitavad, et ta ravis Haiiti lapsi.
Tema ja ta laps rööviti läinud kuu lõpus
töö juurest pealinna Port-au-Prince'i kandis.
Tuhanded haiitilased nõudsid sel nädalal suuremat kaitset jõukude eest,
kes võimutsevad pea kogu Port-au-Prince’is.
ÜRO teatel on üle 1600 inimese tapetud, vigastatud või röövitud
2023. a. esimese kolme kuuga.
Relvarühmad röövivad peamiselt naisi ja lapsi,
lunaraha nõudmiseks või väljapressimiseks.
Ühe julgeolekuanalüütiku teatel
on kaitsetuimad tavaliselt abiühingute liikmed.
Hoolimata süngest olukorrast ütles Gloria Rapaka,
Haiitil tegutseva misjonirühma Armastuse ja Lootuse Ühing asutaja,
CBNi saates Usurahvas, et lootus pole kadunud!
Seepärast panustame jätkuvalt lastesse.
Panustame inimesi aitavaisse pastoreisse,
sest teame, et Jumal võib muuta olukorda igal ajal.
Jeesusega on alati lootust!
Mark Martin, CBNi Uudised.
Järgnevalt, võitlus Sudaanis nõuab lõivu riigi kirikutelt.
Kardetakse, et kaalul on koguni usuvabadus.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBNi partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
CBNi uudised on saadaval päev läbi kõikidel meie platvormidel.
Tere tagasi!
Julm võitlus ühes Aafrika strateegilisimas riigis
on jätnud miljoneid lõksu või sundinud pakku.
Vihaseimad lahingud käivad Sudaani pealinnas,
kus armee püüab lüüa mässuliste väge.
Sudaani kristlased, kes on sel valdavalt moslemimaal vähemuses,
aitavad elu ohustades oma kaasmaalasi.
Üks juhib Sudaani sõjaväge kui de facto riigipea,
teine on kurikuulus mässaja, kes juhib tugevat relvaväge.
Need kaks Sudaani kindralit, kunagised liitlased,
on sõdinud juba kuid võimu pärast Aafrika ühes strateegilisimas riigis.
Ma ei tea ühtki konfliktist puutumata-mõjutamata jäänud peret.
Pastorid, kiriku- ja kogukonnajuhid on pidanud pagema.
Kümme aastat püüdis Tina Ramirez edendada inimõigusi ja usuvabadust
sel valdavalt moslemimaal.
Ta on mures, et see kõik võib nüüd olla ohus,
kuna maal möllab kodusõda.
Olukord on seal väga raske.
Pommitatud, rünnatud, rüüstatud on nii kirikuid, mošeid kui muid pühamuid.
Võitluses kindral Burhan’i sõjaväe ja kindral Dagalo mässuliste väe vahel
on saanud surma 3000 inimest ja viga 12 000.
Inimõigusekspertide sõnul on olukord eriti hull Lääne-Sudaanis Darfur’is,
kust tuleb teateid mässajate tapatalgutest.
Vähemalt 87 masaliidi ja teiste kehad, kelle väidetavalt tapsid läinud kuul
mässuliste väed ja nende liitlasvõitlejad Lääne-Darfur’is,
on maetud massihauda.
NASA satelliidipiltide soojuskiirgusandmete põhjal
leidis Yale’i Ülikooli konfliktiseireühing,
et need mässulised ründasid teadlikult vähemalt 26 kogukonda Darfur’is,
põletades maha terveid linnaosi ja külasid.
See on paljuski rahvuspõhine, hõimudevaheline,
ja kindlasti esineb sihilikku vägivalda.
Mike Congrove juhib ühingut Empower One,
mis õpetab Sudaani kristlastele koguduste käivitamist.
Congrove ütleb, et kristlased eri uskkondadest
ja muud usuühingud teevad Darfur’is koostööd hoolimata tohutust ohust.
Tegelikult esineb oivalist koostööd,
et poistel oleks turvaline, samuti meestel ja naistel,
et kel tarvis, saaks põgeneda ja leida vajalikku tuge.
Pea 3 miljonit on sisepagulased, 800 000 on pagenud naaberriikidesse,
nagu Tšaad, Lõuna-Sudaan, Egiptus ja Etioopia.
Nad püüavad pageda linnast Nuba mäestiku Lõuna-Sudaani alale,
Tšaadi ja mujale läbi laipu täis tänavate.
ÜRO hinnangul on riigi tervishoiutaristu kokku kukkumas,
80% haiglatest ei paku enam teenuseid.
Haiglaisse on tunginud mässulised ja muud väed.
Meditsiinivarusid on rünnatud, meditsiinitöötajaid on rünnatud.
Congrove’i ühing on seadnud üles abijagamispunktid Sudaani piiri ääres
tuhandete riigist lahkujate tarvis.
Ta palub inimestel üle ilma palvetada vaherahu ja eriti nende eest,
kes on otsustanud jääda ja aidata oma kaasmaalasi.
Rääkisin just nädalavahetusel telefonitsi Darfur’i tähtsa juhiga,
ja ta ütles: ’Tahan ikka kuulutada rahvale Kristust.’
Tema pole lahkunud, ehkki paljud on.
Ta jääb teadlikult maale sõdimise keskele, ja palub eestpalvet.
George, nii palju on muutunud paari viimase aastaga.
On jah, ja oli tõesti lootus,
et asjad muutuvad pärast kümneid aastaid, üle 30 aasta, diktatuuri,
ja Tina jt. püüdsid tuua usuvabadust ja inimõigusi,
mis olid ennekuulmatud moslemi diktatuuri all.
Nüüd nad aga näevad, et see sõda lõhub tõesti kõik.
Palvetame nende eest!
Järgnevalt, lugu kristlikust perest, mis varjas juute natside eest,
ja mis see neile maksma läks.
Ten Boom’ide lugu on jõudmas kinolinale.
Jääge meiega!
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi saatesse!
Corrie ten Boom ja ta pere riskisid kõigega, et peita juudi põgenikke
natside eest II Maailmasõjas.
Nende kangelaslik lugu on kirjas tema 1971. a. autobiograafias ’Peidupaik’.
Sel nädalal jõuab see lugu rahvusvahelisele kinolinale.
Efrem Graham küsitles selle eel näitlejaid ja autoreid.
Oh mu kulla Cornelia Arnolda Johanna ten Boom!
Mu Corrieke!
Kui tuleb aeg olla julge, annab isa sulle kõik, mis vaja.
Julgus on sõna, mis parimini iseloomustab lugu Corrie ten Boom’ist
ja tema lihtsast hollandi kristlastest kellameistritest perest,
kes peitsid sadu juudi naabreid II MS ajal,
riskides kõigega ja kannatades kirjeldamatut kurjust.
Mul on uudiseid.
Ah?
Ütle välja!
Ta vist kardab?
See lugu, millest on tehtud ka näidend, jõuab nüüd kinolinale.
Olen Nan Gurley ja mängin Corrie ten Boom’i.
Olen Matt Logan, näidendi lavastaja ja kujundaja.
Olen Pete Peterson, näidendi autor ja filmi 'Peidupaik' produtsent.
Lahkun kirikuametist.
Mida? Kuidas sa võid, Willem?
Vaimuliku amet polegi vist minu kutsumus.
Aga mis sa siis teed?
Olen avanud vanadekodu.
Ah, vanadekodu!
Peterson’i näidend põhineb Corrie ten Boom’i samanimelisel raamatul.
Kuidas kirjutada raamatu põhjal näidendit?
See on hea küsimus!
Võtsin selle ette suure kartuse ja värinaga.
Hüppasin naisega lennukile ja lendasin Amsterdami,
käisin Harlem’i peidupaigas, kus Corrie elas.
Siis sõitsime Saksamaale Ravensbrück’i koonduslaagrisse,
kuhu Corrie ja Betsie viidi.
Ja kuni sa pole koonduslaagris olnud,
ei suuda sa päriselt aduda, kui suur see kurjus toona oli.
Astuda gaasikambrisse ja siis seista sellesama ahju ees,
kus Betsie ten Boom tuhastati!
See on uurimisprotsess, mis muutis pöördeliselt mu suhet selle looga.
Ja mulle sai selgeks, et kergesti võib hakata mõtlema,
et ’Peidupaik’ räägib Corrie ten Boom’ist.
Ja see on muidugi õige.
Kuid paljuski on selle loo tõeline kangelanna Betsie ten Boom.
Corrie tahtis rääkida seda lugu
mõneti oma õe kauni isiksuse austamiseks,
ja nii ma tõesti tahtsin hoolitseda selle eest,
et räägiksime ka selle loo.
Arvad, et ajalugu jätab ta varju?
Vist küll!
Paljud teavad Corrie ten Boom’ist,
aga Betsie ten Boom’ist nii palju ei räägita.
Ent just Betsie on üks minu jaoks kõige tähelepanuväärsemaid inimesi.
Tema tänulikkust halvimais oludes tahaks isegi kõigest väest õppida,
ehkki minu suurim mure on vaid halb esmaspäev.
Ei hoidnud juute, ei teinud reide.
Ehk oleks abiks, kui võtaksite mind kui preestrit.
Miks peate oluliseks, et see jõuaks nüüd näitelavalt kinolinale?
Sest siis saaks seda lugu näha ja kuulda nii palju rohkem inimesi.
Praegune põlvkond ei tea Corrie’st palju,
ja on väga oluline, et seda lugu üha uuesti räägitaks,
mitte ainult selleks, et mineviku vead ei korduks,
vaid peame ka saama julgustust!
Peame teadma iga nime selles tunnistajate pilves.
Efrem Graham, CBNi Uudised, Nashville, Tennessee.
Filmi ’Peidupaik’ rahvusvaheline esilinastus
toimub kolmapäeval, 16. augustil.
Lähemat teavet saab lehelt cbnnews.com.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
Laadige alla CBN’i Uudiste äpp.
24/7 uudiseid kristlikust vaatevinklist, kodus või teel.
Üks koht, kust saate kõik uudised.
Teavitused värskeist uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBN’i Uudistekanalit otse.
CBN’ uudised, sest tõde loeb.
Äpi saate juba täna lehelt CBNNewsapp.com.
CBNi uudised on saadaval päev läbi kõikidel meie platvormidel.
Nädalauudiste lõpetuseks:
Uue piibliteemalise videomängu produtsendi missiooniks
on aidata noortel suhestuda Piibliga väeliselt ja elumuutvalt.
CBNi Billy Hallowell teatab.
Üha enam noori lahkub usust, kuid Arve Solli meelest
võib tema uus interaktiivne videomäng aidata neil tagasi tulla.
Tahame tõeliselt hakata looma videomängu,
et noor põlvkond kogeks Jeesust ja tutvuks Piibli lugude ja sündmustega.
Seda ajal, mil statistika järgi
muutuvad noored üha ilmalikumaks ja Piibli-võõramaks.
Barna järgi ei võta 41% teismelistest Piiblit kunagi kätte
ja vaid 20% loeb seda iga nädal.
Sellest mängust võib saada ainus Piibel, mida mõni loeb.
Tahame viia mängijad tagasi algseisu, tagasi algusesse,
ja võimaldada neil süveneda
sesse piiritusse piiblilugude ja -sündmuste maailma.
Juba kiidetakse mängu Gate Zero ja selle püüdu
kaasata järgmist põlvkonda.
Olin siiralt üllatunud, millise kunstilise graafikaga on maha saadud.
Gate Zero’l on sel turul ainulaadne nišš.
Minu meelest on mängijaliides tõesti hea.
Gate Zero, mille sündmustik toimub düstoopilises maailmas aastal 2072,
saadab mängijad ajarännule, et lahendada üks mõistatus.
Idee sündis aastal 2020, mil Solli ja ta tiim
lõid interaktiivse mudeli teisest templist kristliku noortelaagri jaoks.
Kolm nädalat enne ürituse toimumist tuli koroona,
mistõttu kõik lihtsalt tühistati.
Nii jäime sinna teise templi mudeliga, millega ei osanud midagi peale hakata.
Maailm pandi äkitselt kinni, ent Solli ja ta tiim tegutsesid loovalt,
kujundades digitöö täiemahuliseks videomänguks,
mis andis laagrilistele sügavama ja avarama ettekujutuse Piiblist.
Nüüd, kolm aastat hiljem, kohandab Game Zero seda projekti,
et luua inspireeriv elamus noortele üle ilma.
Usume, et nooremal põlvkonnal on vaja tutvuda Piibliga,
vähemalt elus oluliste otsuste tegemise ajaks.
Neil on vaja mõista, milline on nende otsuste tegemise alus.
Nii peame mängumeediat tõeliselt tõhusaks viisiks
neile tausta tutvustada, lugusid rääkida
ja neid lugudesse- sündmustesse kaasata.
Sedasi võivad nad mõista, kui oluline on sõnum, mille Jeesus tõi.
Näib, et see mõte leiab suurt vastukaja.
Äsjane Hooandja ületas paari päevaga tiimi ootused,
tuues sisse tublisti üle 300 000 USD.
Hetkel saavad fännid mängida Gate Zero 20-minutilist demot,
ent Solli ja ta tiim kavatsevad
üllitada mängu täisversiooni 30 looga evangeeliumidest aastal 2024.
Billy Hallowell, CBNi Uudised.
Tänan, Billy!
Kristlikud nädalauudised said läbi!
- Nii ruttu! - Jah!
Järgmise nädalani meie toimetuselt teile nägemist! ja Jumala õnnistust!
Tõlge: Sulev Kivastik